અને જો જંકફૂડ ખાવાની ટેવ હાનીકારક હોય તો બીજી અનેક હાનીકારક ટેવો પર પણ ટેક્સ નાખવો જોઈએ. જેમ કે પાનની પિચકારી મારવા પર. આ ટેક્સ લાગે, અને સારી રીતે અમલમાં મુકાય તો ખાલી સૌરાષ્ટ્રમાંથી જ એટલા રૂપિયા મળે કે એ રૂપિયામાંથી સૌરાષ્ટ્ર કચ્છમાં પાણીની સમસ્યાનો ઉકેલ આવી જાય. જાહેરમાં ખણવા ઉપર ટેક્સ કે પેનલ્ટી લગાડવામાં આવે તો પણ ઘણી આવકની શક્યતા ઉભી થાય. પીળા દાંત ઉપર ટેક્સ લગાડવામાં આવે તો રાજ્યમાં નવી હજારો ડેન્ટલ કોલેજો ખોલવી પડે અને શિક્ષણ માફિયાઓ કે જે એન્જીનીયરીંગ કોલેજોમાં સંખ્યા ન મળવાથી હતાશ થયા છે, તેમના જીવનમાં આશાની જ્યોત પ્રગટે.